Za priestupok možno uložiť tieto sankcie: pokarhanie, pokutu, zákaz činnosti, prepadnutie veci. Sankcia prepadnutia veci slúži ako represívny nástroj voči páchateľovi priestupku (subjektu zodpovednému za správny delikt) ako samostatná sankcia alebo spolu so sankciou pokuty, ale súčasne je prepadnutie veci aj preventívnou možnosťou ako odstrániť alebo aspoň obmedziť nebezpečenstvo ďalšieho porušenia alebo ohrozenia záujmov chránených zákonom.
Prepadnutie veci možno uložiť, ak vec patrí páchateľovi a bola použitá na spáchanie priestupku alebo bola na to určená, alebo bola priestupkom získaná alebo nadobudnutá za vec získanú priestupkom. Prepadnutie veci nemožno uložiť, ak je jej hodnota v nápadnom nepomere k povahe priestupku. Vlastníkom prepadnutej veci sa stáva Slovenská republika.
§ 15 zákona č. 372/1990 Z. z. o priestupkoch.
jedna zo štyroch taxatívne určených sankcií za [[Term:priestupok|priestupok]] alebo je možné ju uložiť aj za iné [[Term:správny delikt|správne delikty]]
Ďurčo, P. a kol.: Bezpečnostnoprávna terminológia. Bratislava: Akadémia PZ v Bratislave 2007.